EkBass/fiwiki-20250220-pages-articles huggingface dataset:
Donat Rydzeffsky

Donat Rydzeffsky (7. joulukuuta 1795 – 28. joulukuuta 1873 Hamina) oli Venäjän keisarillisessa armeijassa palvellut kenraalimajuri. (Viitattu 16.4.2020) Rydzeffskyn isä oli Kaunasin kuvernementissa asunut aatelinen ja puoliso vuodesta 1827 Sofia Lovisa Amanda von Knorring. Myös heidän pojastaan Thaddeus Georg Leonard Rydzeffskystä tuli kenraalimajuri. Donat Rydzeffsky tuli vuonna 1814 vapaaehtoisena palvelukseen 45. jääkärirykmenttiin, seuraavana vuonna hänet ylennettiin porte-épée-junkkariksi ja vänrikiksi 1818, luutnantiksi 1819 ja alikapteeniksi 1823. Hänet siirrettiin 1826 Petrovin jalkaväkirykmenttiin ja ylennettiin kapteeniksi 1829, jolloin hänet komennettiin rakennustarkastajaksi Haminan kadettikouluun. Vuonna 1835 hänet siirrettiin 8. suomenmaalaiseen linjapataljoonaan ja kolme vuotta myöhemmin majurina 4. suomenmaalaiseen linjapataljoonaan, mutta pysytettynä edelleen Haminan kadettikoulun palveluksessa. Hän toimi kadettikoulun taloudenhoitajana 1839–1840. Vuonna 1842 Rydzeffsky siirrettiin 1. kadettikouluun Pietariin, mutta hän jatkoi edelleen palvelustaan Haminan kadettikoulussa. Hänet vakinaistettiin 1845 1. kadettikoulun palvelukseen kapteenina ja määrättiin koulun poliisimestariksi. Rydzeffsky ylennettiin everstiluutnantiksi 1847 ja everstiksi 1852, eron sotapalveluksesta hän sai 1865 kenraalimajurina. ==Lähteet== Luokka:Venäläiset kenraalit Luokka:Poliisit Luokka:Vuonna 1795 syntyneet Luokka:Vuonna 1873 kuolleet
Frida Nilsson

Frida Nilsson (s. 16. tammikuuta 1979 Hardemo, Kumla) on ruotsalainen lastenkirjailija, jonka esikoisteos Kråkans otroliga liftarsemester ilmestyi vuonna 2004. Nilssonin teksteille on ominaista leikkisyys ja vilpittömyys. Häntä on siinä suhteessa verrattu Roald Dahliin ja Barbro Lindgreniin. Nilsson on palkittu useissa kirjailijoiden juhlagaaloissa: hän sai nuorisokirjojen August-palkinnon vuonna 2006 ja Astrid Lindgren -palkinnon 2014==Palkinnot== * Astrid Lindgren -palkinto 1975Kirjasampo.fi: Astrid Lindgren -palkinto Viitattu 2.7.2024.. Vuonna 2017 Münch valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa. Aarhus39 Authors. Web Archive 2019. Viitattu 16.4.2020. Vuonna 2019 hän sai kansainvälisen lastenkirjallisuuden James Krüss -palkinnon. ==Teokset== *2004 – Kråkans otroliga liftarsemester (Natur & Kultur) *2005 – Hedvig! (Natur & Kultur) *2005 – Apstjärnan (Natur & Kultur) *2006 – Hedvig och Max-Olov (Natur & Kultur) *2007 – Hedvig och sommaren med Steken (Natur & Kultur) *2008 – Jag, Dante och miljonerna (Natur & Kultur) *2009 – Hedvig och Hardemos prinsessa (Natur & Kultur) *2011 – Ryska kyssen (Rabén & Sjögren) *2013 – Jagger Jagger (Natur & Kultur) *2014 – God jul, Lilla Lök (Rabén & Sjögren) *2015 – Ishavspirater (Natur & Kultur) *2017 – Det tunna svärdet (Natur & Kultur) ==Lähteet== Luokka:Ruotsalaiset kirjailijat Luokka:Vuonna 1979 syntyneet Luokka:Elävät henkilöt
Thaddeus Georg Leonard Rydzeffsky

Thaddeus Georg Leonard Rydzeffsky (1. tammikuuta 1830 Hamina – 1898) oli suomalainen Venäjän keisarillisessa armeijassa palvellut kenraalimajuri. (Viitattu 16.4.2020) Rydzeffskyn vanhemmat olivat kenraalimajuri Donat Rydzeffsky ja Sofia Lovisa Amanda von Knorring. Hän tuli oppilaaksi Haminan kadettikouluun 1840. Neljännen yleisen luokan jälkeen hänet ylennettiin vänrikiksi ja määrättiin 1848 palvelukseen 2. Orenburgin linjapataljoonaan Kaakkois-Venäjälle. Vuonna 1849 Rydzeffsky siirrettiin Moskovan krenatöörirykmenttiin, jossa hänet ylennettiin aliluutnantiksi 1850. Vuonna 1851 hänet siirrettiin luutnanttina Käkisalmen, H.M. Itävallan Keisari Franz I:n krenatöörirykmenttiin, vuonna 1852 reservitarkk’ampujapataljoonaan ja pari vuotta myöhemmin 2. reservitarkk’ampujapataljoonaan. Alikapteeniksi 1855 ylennettynä Rydzeffsky määrättiin komppaniaupseeriksi 2. kadettikouluun, mutta siirrettiin vielä samana vuonna Henkivartioväen Volynian rykmenttiin. Rydzeffsky yleni kapteeniksi 1865. Vuonna 1867 hän sai everstinä siirron pataljoonankomentajaksi Henkivartioväen Liettuan rykmenttiin. Seuraavana vuonna hänet määrättiin Permin kuvernementtipataljoonan komentajaksi, vuodesta 1869 hän toimi 59. reservipataljoonan komentajana ja vuodesta 1873 12. Velikije Lukin jalkaväkirykmentin komentajana. Vuonna 1877 Rydzeffskystä tuli Tambovin kihlakunnan sotilaskäskynhaltija. Eron sotapalveluksesta hän sai kenraalimajurina vuonna 1890. ==Lähteet== Luokka: Suomalaiset kenraalit Luokka:Vuonna 1830 syntyneet Luokka:Vuonna 1898 kuolleet
Heaven (Aviciin kappale)

Heaven on ruotsalaisen DJ-tuottaja Aviciin kappale, jolla vierailee brittiläisartisti Chris Martin Coldplaystä. Sen julkaisi Universal Music Group Aviciin kolmannen, Tim -studioalbumin kolmantena singlenä 6. kesäkuuta 2019. Kappaleen ovat sanoittaneet Tim sekä Martin joista ensimmäinen myös tuotti sen. Kappaleelle on toteutettu myös Levan Tsikurishvilin ohjaama musiikkivideo, joka julkaistiin 24. kesäkuuta 2019. Video kuvattiin Madagaskarissa, jossa videon ohjaaja oli viettänyt 19 päivää Aviciin kanssa hänen viimeisen esiintymisensä jälkeen vuonna 2016. "Heaven" oli Aviciin kaikkien aikojen kolmas ja hänen kuoleman jälkeen julkaistuista kappaleistaan toinen joka saavutti Billboardin Dance/Mix Show Airplay-listan. Kappaleesta muodostui kaupallinen menestys, sen päästyä singlelistoille 30 eri valtiossa joista kolmessatoista se pääsi kymmenen parhaan joukkoon. ==Lähteet== Luokka:Aviciin kappaleet Luokka:Vuoden 2019 kappaleet
Daniel Gottlob Türk

Daniel Gottlob Türk (1750–1813) oli saksalainen säveltäjä, musiikkiteoreetikko ja musiikkipedagogi.Türk, Daniel Gottlob (1789) Grand Piano RecordsDaniel Gottlob Türk Naxos Hänen tutkielmansa Klavierschule (1789) on yksi keskeisimmistä 1700-luvun loppupuolen kosketinsoitinesityskäytäntöjen lähteistä. Hänet tunnetaan myös pienimuotoisten pedagogisten pianokappaleidensa kokoelmasta Kleine Handstücke für angehende Klavierspieler. Türk sai varhaista opetusta Dresdenissä Gottfried August Homiliukselta. Hän pääsi Leipzigin yliopistoon 1770-luvun alussa ja tutustui Johann Wilhelm Hässlerin ohjauksella Carl Philipp Emanuel Bachin oppaaseen Versuch über die wahre Art das Clavier zu Spielen sekä sonaatteihin. Pian tämän jälkeen Türk sävelsi Johann Adam Hillerin ohjaamana ensimmäiset sonaattikokoelmansa. Sonaattia Türk piti soveliaana ilmaisun muotona rohkeimmille ja kokeilevimmille ideoille. Hänen ainoa ammattitason pianisteille suuntaamansa kokoelma oli Klaviersonaten Grössentheils für Kenner (1789). Michael Tsalka on tehnyt teoksesta levytyksen. == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Musiikkipedagogit Luokka:Musiikkiteoreetikot Luokka:Vuonna 1750 syntyneet Luokka:Vuonna 1813 kuolleet
Rosalía

Rosalía Vila Tobella (s. ), joka tunnetaan taiteilijanimellä Rosalía, on espanjalainen laulaja-lauluntekijä. Hän julkaisi esikoisalbuminsa Los ángeles vuonna 2017 ja seuraavan albuminsa El mal querer vuotta myöhemmin. Rosalía yhdistelee musiikissaan klassista flamencoa, R&B;:tä ja hip hopia. Latinomusiikin kasvaneen suosion myötä hän on tullut tunnetuksi myös Yhdysvalloissa. Omien teostensa ohella Rosalía on tehnyt yhteistyötä monien tunnettujen artistien, kuten rap-artisti Travis Scottin ja laulaja J Balvinin, kanssa. Hänen ja Scottin ensimmäinen yhteinen kappale ”Highest in the Room” julkaistiin vuonna 2019 ja se nousi listaykköseksi Yhdysvalloissa. Heidän toinen kappaleensa ”TKN” julkaistiin toukokuussa 2020. Seuraavan vuoden tammikuussa julkaistiin Rosalían ja yhdysvaltalaislaulaja Billie Eilishin yhteistyökappale ”Lo vas a olvidar”, joka kuullaan myös televisiosarjassa Euphoria. Vuonna 2020 Rosalía voitti ensimmäisen Grammy-palkintonsa, kun El mal querer valittiin parhaaksi rockin, urbaanin tai vaihtoehtoisen latinomusiikin albumiksi. Hän oli itse ehdolla parhaaksi uudeksi artistiksi samana vuonna ensimmäisenä kokonaan espanjankielisenä artistina koskaan. Rosalía esitti gaalassa ”Juro que” ja ”Malamente” -kappaleensa. Vuonna 2018 ”Malamente” voitti kaksi Latin Grammy -palkintoa, mikä oli eniten, mitä yhdenkään espanjalaisen artistin yksittäinen tuotos oli siihen mennessä koskaan saanut . El mal querer voitti myös vuoden albumin Latin Grammy -palkinnon vuonna 2019. Saman vuoden elokuussa Rosalían ja J Balvinin musiikkivideo ”Con altura” -kappaleelle palkittiin MTV Video Music Awards -gaalassa parhaana latinovideona. == Diskografia == === Studioalbumit === * Los ángeles (2017) * El mal querer (2018) * Motomami (2022) == Lähteet == == Aiheesta muualla == Luokka:Elävät henkilöt Luokka:Espanjalaiset laulaja- lauluntekijät Luokka:Vuonna 1993 syntyneet Luokka:Grammy-palkinnon saajat
Speechless (Robin Schulzin kappale)

Speechless on saksalaisen DJ-tuottaja Robin Schulzin kappale, jolla myös vierailee kanadansuomalainen laulaja Erika Sirola. Sen julkaisi Warner Music Group digitaalisesti ladattavana ja suoratoistettavana singlenä 16. marraskuuta 2018. Kappaleen ovat sanoittaneet Schulz, Chris Braide, Teemu Brunila, Dennis "Junkx" Bierbrodt, Guido Kramer, Jürgen Rohr ja Stefan Dabruck. Kappaleen tuotannosta vastasivat puolestaan Schulz ja Junkx. Kappaleelle on toteutettu myös musiikkivideo, joka julkaistiin singlen julkaisupäivänä. Video kertoo tarinan miehen väsymättömästä tavoitteesta saada ihastelemansa naisen huomion. Video kuvattiin Intian Mumbaissa. Julkaisunsa jälkeen "Speechless" oli kaupallinen menestys sillä se pääsi singlelistalle 18 eri valtiossa, joista yhdessätoista kymmenen parhaan joukkoon. ==Lähteet== Luokka:Vuoden 2018 kappaleet Luokka:Robin Schulzin kappaleet
Forever Yours (Tribute)

Forever Yours (Tribute) on norjalaisen DJ-tuottaja Kygon, ruotsalaisen DJ- tuottaja Aviciin sekä ruotsalaisen laulaja-lauluntekijä Sandro Cavazzan kappale. Sen julkaisivat Ineffable Music ja Universal Music Group digitaalisesti ladattavana sekä suoratoistettavana singlenä 24. tammikuuta 2020. Kappaleen ovat sanoittaneet Sting, Jan Kask, Dominic Miller, Tim Bergling, Sebastian Furrer, Kygo, Sandro Cavazza ja Marcus Thunberg Wessel. Kappale on yksi niistä kappaleista mitä Avicii ei ehtinyt viimeistelemään ennen kuolemaansa huhtikuussa 2018. Kygo ja Cavazza saivat kuitenkin tilaisuuden viimeistellä tämän projektin. Joulukuussa 2019 Kygo ja Cavazza esittivät kappaleen livenä Aviciin muistokonsertissa, näyttääkseen sen kun projekti oli pitkän ajan jälkeen saavuttanut vihdoinkin valmistumispisteen. Kappale pääsi julkaisunsa jälkeen singlelistalle 11 eri valtiossa, joista kymmenen parhaan joukkoon se pääsi Belgiassa, Norjassa, Ruotsissa ja Yhdysvalloissa. ==Lähteet== Luokka:Kygon kappaleet Luokka:Aviciin kappaleet Luokka:Vuoden 2020 kappaleet
Kulkkilan Isosaari

Kulkkilan Isosaari on Tampereen Paarlahdessa sijaitseva saari, joka kuuluu Teiskon Kulkkilan kylään. Pinta-alaltaan 5,5 hehtaarin kokoisen saaren ja siellä olevan leirikeskuksen omistaa Tampereen seurakuntayhtymä. Seurakunta osti saaren vuonna 1935, jolloin paikka oli vielä rakentamaton. Kulkkilan Isosaari ja läheinen, huomattavasti laajempi Isosaari (Kuusniemen saari) esiintyvät jo niin sanotussa Kuninkaan kartastossa, jonka Ruotsin armeija toteutti vuosina 1776–1805. Tässä sotilaskartoituksessa saarille ei ole kuitenkaan merkitty nimiä.Tampereen Aitolahden ja Teiskon kulttuuriympäristöselvitys, s. 38, 69. Kulkkilan Isosaaresta ja Paarlahden Kompansaaresta tunnetaan kertomus, jonka mukaan niissä olisi muinaisina aikoina asunut lappalaisia. ==Lähteet== Luokka:Tampereen saaret Luokka:Teisko Luokka:Näsijärvi
Anna-Lea Kopperi

Anna-Lea Kopperi (s. 1960 Kitee) on suomalainen kuvataiteilija ja kuvanveistäjä. Hän on tehnyt myös ympäristö- ja yhteisöteoksia. Kopperi opiskeli Suomessa vuosina 1987–1989, Montpellierissä 1989–1990 ja vuosina 1990–1996 Düsseldorfin taideakatemiassa. Kopperin teoksia oli ensi kerran esillä vuonna 1993. Kopperin ympäristötaideteos Sini-puna-silta (pohjoinen- etelä) on julkistettu vuonna 2002. Teos on junaradan ylittävä kevyen liikenteen silta Kannelmäen aseman kohdalla. Kopperi on teoksessaan käyttänyt katetun sillan ikkunoista näkyvän maiseman muuttamiseen läpinäkyviä värikalvoja. Kylmä pohjoinen ja lämmin eteläinen maisema kohtaavat sillalla, kun valo lankeaa sille ikkunoiden läpi. Teos oli ajateltu väliaikaiseksi, mutta Helsingin kaupungin liikennelaitos osti teoksen ja se jäi paikoilleen. Kopperin ympäristötaideteos Ruoko oli Salon Halikonlahden ympäri levittäytyneen Green art -tapahtuman osana vuonna 2006. Tapahtuma ulottui Salon, Halikon, Perniön ja Kemiön alueille asti. Kopperille myönnettiin taiteilijaeläke vuonna 2022. == Lähteet == == Aiheesta muualla == * Anna-Lea Kopperin kotisivu * Taide rakentamisessa -sivusto Luokka:Suomalaiset kuvanveistäjät Luokka:Suomalaiset ympäristötaiteilijat Luokka:Vuonna 1960 syntyneet Luokka:Elävät henkilöt Luokka:Yhteisötaiteilijat
Centr fit

Centr fit on kuntosovellus, jota johtavat Chris Hamsworth ja hänen vaimonsa Elsa Pataki. Se alkoi iOS-käyttöjärjestelmissä, mutta tuli myöhemmin saataville Android-käyttöjärjestelmissä vuonna 2020. ==Lähteet== Luokka:IOS- sovellukset Luokka:Android-sovellukset‎
Etelä-Korean kansalliskokous

Etelä-Korean kansalliskokous () on Korean tasavallan eli Etelä-Korean lakiasäätävä elin. Parlamentti koostuu 300 edustajasta, ja vaalit järjestetään neljän vuoden välein. Lainsäädäntötyötä tehdään 17 valiokunnassa. Ehdokkaiden vähimmäisikäraja on 25 vuotta. == Vaalit == Etelä-Koreassa sovelletaan sekalaista vaalitapaa, jossa 300 edustajasta 253 valitaan enemmistövaalitavalla yhden edustajan vaalipiireistä ja loput 47 maanlaajuisella suljetulla listavaalilla, jossa äänikynnyksenä on 3 prosenttia äänistä tai vähintään viisi vaalipiireistä valittua edustajaa. Viimeisimmät vaalit pidettiin 15. huhtikuuta 2020. == Lähteet == == Aiheesta muualla == Luokka:Etelä-Korean politiikka Luokka:Kansalliset parlamentit
Riikka Puronen

thumb|upright|Harppi ja tähdet, 2018, Helsinki. Riikka Puronen (s. 1968 Loviisa) on suomalainen kuvanveistäjä. Puronen valmistui vuonna 1996 kuvataiteen maisteriksi Kuvataideakatemiasta, jossa hän opiskeli maalaustaidetta ja tila-aikataidetta vuosina 1988–1992 ja kuvanveistoa 1994–1995. Puronen asuu ja työskentelee Helsingissä. Puronen on pitänyt vuoden 1992 jälkeen 20 yksityisnäyttelyä ja osallistunut 44 yhteis- ja ryhmänäyttelyyn vuoden 1990 jälkeen. Näyttelyt ovat olleet pääosin Suomessa, mutta muutama näyttelyistä on ollut myös muun muassa Ruotsissa ja Ranskassa. Purosen teoksia on muun muassa Suomen valtion taidekokoelmassa ja Jenny ja Antti Wihurin rahaston taidekokoelmassa. == Julkisia teoksia == Helsingin taidemuseon kokoelmassa on kaksi Riikka Purosen julkista veistosta: Sirenan kielet Myllypuron metroaseman edustalla on paljastettu vuonna 2004 ja teos Harppi ja tähdet on paljastettu vuonna 2018. Teos sijaitsee Toukolan rantapuistossa. == Lähteet == == Aiheesta muualla == * Riikka Puronen Kuvataiteilijamatrikkelissa Luokka:Suomalaiset kuvanveistäjät Luokka:Vuonna 1968 syntyneet Luokka:Elävät henkilöt
Maria Parr

Maria Parr (s. 18. tammikuuta 1981 Fiskå, VanylvenMaria Parr. Jeugdliteratuur.org. Web Archive 2017. Viitattu 17.4.2020.) on norjalainen lastenkirjailija. Hän kirjoittaa kirjansa uusnorjaksi. Hänellä on pohjoismaisen filologian maisterin tutkinto Bergenin yliopistosta ja hän toimii lukio-opettajana. Parr debytoi kirjailijana vuonna 2005 kanssa lastenkirjalla Vaffelhjarte, joka oli ehdolla Brage-palkinnon saajaksi ja voitti Uusnorjan lastenkirjallisuuspalkinnon. Se dramatisoitiin televisiosarjaksi Vaffelhjarte (2011). Hänen toinen kirjansa Tonje Glimmerdal julkaistiin vuonna 2009. Se voitti Brage-palkinnon luokassa lasten- ja nuortenkirjat sekä useita muita palkintoja. Molemmat kirjat on käännetty useille kielille. Hänen kolmas kirjansa Keeperen og havet (2017), on jatkoa Vaffelhjarten tarinalle.Maria Parr. Store norske leksikon. Viitattu 17.4.2020. Vuonna 2017 Parr valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa. Aarhus39 Authors. Web Archive 2019. Viitattu 17.4.2020. == Teokset == * Vaffelhjarte. Lastenkirja, kuvitus Bo Gaustad, Samlaget (2005) * Tonje Glimmerdal. Lastenkirja, kuvitus Åshild Irgens, Samlaget (2009) * Keeperen og havet. Lastenkirja, Samlaget (2017) ==Palkinnot== * 2005 – Uusnorjan lastenkirjallisuuspalkinto teoksesta Vaffelhjarte * 2009 – Brage- palkinto teoksesta Tonje Glimmerdal * 2009 – Kriitikkopalkinto Norjan parhaasta lasten- tai nuortenkirjasta teokselle Tonje Glimmerdal * 2010 – Melsom-palkinto * 2010 – Die Zeit-lehden palkinto parhaasta lastenkirjasta Saksassa * 2017 – Brage-palkinto teoksesta Keeperen og havet * 2018 – Norjan koulukirjastonhoitajien palkinto ==Lähteet== Luokka:Norjalaiset kirjailijat Luokka:Vuonna 1981 syntyneet Luokka:Elävät henkilöt
Valmiina... pyörii!

Valmiina… pyörii! oli suomalainen television ohjelmasarja keväällä 1967. Joka toinen viikko lähetetty ohjelma käsitteli suomalaista ja kansainvälistä iskelmä- ja popmusiikkia. Sarjaa tuotti Yleisradion TV1:n ohjelmistoon sen Ajanvietetoimitus. Toimituksen nimi muutettiin 1960-luvun lopulla Viihdetoimitukseksi. Ohjelmasarjan tuottaja-ohjaajana toimi Erkki Pohjanheimo. Hänen lisäkseen ohjelmaa toimittivat myös Tapani Karhu ja Pekka Nuru. Viimemainittu oli ohjelman juontaja. Stump nro 1/1967: ”Onnea Pekalle!” Valmiina… pyörii! -sarjan kaikki musiikki pyrittiin tekemään ”livenä” eli se äänitettiin kuvauksen yhteydessä. Näin katsojien musiikkikokemuksesta saatiin ainutkertainen. Kapellimestari Aarno Ranisen kokoama Pyörittäjät-orkesteri oli ohjelmasarjan kotiorkesteri ja säesti vierailevia laulusolisteja. Ohjelmissa esiintyivät muun muassa Anki, Eero ja Jussi & The Boys, Kristina Hautala, Reijo Hirvelä, Anita Hirvonen, Kai Hyttinen, Jormas, Kivikasvot, Jukka Kuoppamäki, Marja-Leena, The Silvery ja Topmost. Helsingin Sanomat 3.3.1967, tv-palsta Kotimaisten esiintyjien lomassa nähtiin ulkomaisia vieraita videoilla kuten The Beatles, Sonny and Cher jne.Helsingin Sanomat 13.12.1966, tv-palsta Ulkomaisina live-vierailijoina nähtiin muun muassa The Lollipops, The Renagades, Hootenanny Singers ja Moody Blues Katso-lehti 12.5.1967Katso- lehti 14.4.1967 Ohjelman taustalla toimi kuusihenkinen nuorisoraati, jonka tehtävänä oli pitää huolta siitä, että ohjelmasta tulee nuorten mieleinen. Katso nro 1-2/1967, Heikki Rautvuori: ”Valmiina-pyörii uusi nuorten ohjelma Poppiksen tilalle”. ==Erikoisohjelmat== Valmiina… pyörii! -sarjassa oli myös kaksi erikoisohjelmaa. * Dave Dee, Dozy, Beaky, Mick and Tich esiintyi TV1:ssä 3. helmikuuta 1967 Helsingin Sanomat 3.2.1967, tv-palstaStump nro 1/1967: ”Sexipojut Helsingissä” * The Spencer Davis Group oli vuorossa 19. maaliskuuta 1967. Ohjelmasta tuli historiallinen, koska se jäi yhtyeen viimeiseksi televisioesiintymiseksi tässä kokoonpanossa. Solistina oli Steve Winwood. Ilta-Sanomat 19.3.1967, ”The Spencer Davis Groupin viimeinen tv-ohjelma”. Gronow, Pekka; Lindfords, Jukka; Nyman, Jake: Suomi soi 3: Ääniaalloilta parrasvaloihin, s. 54. Kustannusosakeyhtiö Tammi, 2002. ISBN 951-31-2507-6. Live-konsertti nauhoitettiin Pasilan studio 2:ssa. Sen äänityksestä vastasi Antti Joki. Ohjelma tai sen osia on uusittu useita kertoja, muun muassa Yle TV1:ssä 31. lokakuuta 1991 ja TV1:n Mediakomppania-sarjassa Eilisen pop 30. kesäkuuta 1993.Helsingin Sanomat 30.6.1993: ”Poimintoja”, tv-palsta. ==Lähteet== Luokka: Suomalaiset televisio-ohjelmat Luokka: Yle TV1:n televisio-ohjelmat Luokka: Musiikkiohjelmat
Oregon State Penitentiary

oikea|pienoiskuva|Vankilan sisäänkäynti. Oregon State Penitentiary (OSP) on Oregonin rikosoikeusministeriön operoima miesvankila, joka perustettiin vuonna 1851 Portlandissä. Se siirrettiin Salemiin vuonna 1866. Vuoteen 1952 asti OSP oli Oreognin ainoa vankila. Laitoksessa on tilaa 2 194 vangille. Oregonin teloituskammio sijaitsee vankilassa. Osavaltio käyttää myrkkyruisketta teloitusmenetelmänään.James Pitkin, "Killing Time:Dead Men Waiting on Oregon’s Death Row", Willamette Week, 23.1.2008. == Lähteet == ==Aiheesta muualla== Luokka:Yhdysvaltain vankilat Luokka:Oregonin rakennukset ja rakennelmat
Liliyana Natsir

Liliyana Natsir (s. 9. syyskuuta 1985 Manado) on indonesialainen entinen sulkapalloilija, olympiavoittaja ja maailmanmestari. Natsir kilpaili urallaan kolmissa olympialaisissa. Pekingin olympialaiset 2008 olivat hänen ensimmäiset olympialaiset. Hän pelasi tuolloin sekä sekanelinpelissä että naisten nelinpelissä. Naisten nelinpeliin hän osallistui Vita Marissan parina, mutta he hävisivät ensimmäisellä kierroksella kiinalaisparille Yang Wei-Zhang Jiewenille erin 2–0. Sekanelinpeliin hän osallistui Nova Widianton kanssa. He voittivat ensimmäisellä kierroksella eteläkorealaiset Han Sang-hoonin ja Hwang Yu-min ja puolivälierissä thaimaalaiset Sudket Prapakamolin ja Saralee Thoungthongkamin. Välierissä he kohtasivat kiinalaisparin He Hanbin-Yu Yangin, jotka he voittivat erin 2–1. Loppuottelussa Natsir ja Widianto hävisivät eteläkorelaisille Lee Yong-daelle ja Lee Hyo-jungille saavuttaen lopulta olympiahopeaa. Lontoon olympialaisten sekanelinpeliin Natsir osallistui Tontowi Ahmadin kanssa. He voittivat alkulohkonsa kaikki kolme ottelua. Puolivälierissä he voittivat saksalaiset Michael Fuchsin ja Birgit Michelsin, mutta he hävisivät seuraavat kaksi ottelua: välierissä kiinalaispari Xu Chen- Ma Jin oli parempi erin 2–1 ja pronssiottelussa tanskalaispari Joachim Fischer Nielsen-Christinna Pedersen voitti indonesialaiset 2–0. Rio de Janeiron olympialaisissa 2016 Natsir pelasi jälleen Ahmadin parina. He voittivat alkulohkonsa kaikki kolme ottelua. Puolivälierissä he kohtasivat indonesialaiset Praveen Jordanin ja Debby Susanton, jotka he voittivat erin 2–0. Välierissä he voittivat kiinalaiset Zhang Nanin ja Zhao Yunlein sekä loppuottelussa malesialaiset Chan Peng Soonin ja Goh Liu Yingin. Natsir voitti urallaan neljästi maailmanmestaruuden sekanelinpelissä. Hänellä on myös MM- hopeaa ja kaksi MM-pronssia sekanelinpelistä. Natsir on myös moninkertainen Aasian mestari. Natsir ilmoitti tammikuussa 2019 lopettavansa ammattilaisuransa. ==Lähteet== == Aiheesta muualla == Luokka:Indonesialaiset sulkapalloilijat Luokka:Indonesialaiset olympiavoittajat Luokka:Vuonna 1985 syntyneet Luokka:Elävät henkilöt
For the Throne

For the Throne (Music Inspired by the HBO Series Game of Thrones) on soundtrack-albumi, jota on inspiroinut HBO:n tuottama Game of Thrones -televisiosarja. Se julkaistiin 26. huhtikuuta 2019 Columbia Recordsin kautta. Albumilla on mukana monia nimekkäitä artisteja ja yhtyeitä, kuten Ellie Goulding, Travis Scott ja The National. SZA:n, The Weekndin ja Travis Scottin esittämä ”Power Is Power” julkaistiin singlenä 18. huhtikuuta 2019. Noin viikkoa aiemmin albumilta oli julkaistu kaksi promootiosingleä: Maren Morrisin kappale ”Kingdom of One” ja The Lumineers -yhtyeen ”Nightshade”. == Vastaanotto == Kriitikko Ryan Dombalin mukaan albumi ei vastannut sarjan asettamia odotuksia. Pitchfork-lehdessä hän kuvaili albumia sanoin ”jos tämä albumi olisi hahmo Game of Thronesissa, se puukotettaisiin kursailematta kuoliaaksi minuuteissa”. Dombal ihmetteli etenkin Ricky Reedin valintaa synkkään ja mystiseen sarjaan perustuvan albumin vastaavaksi tuottajaksi, sillä tämä on aiemmin tuottanut lähinnä tunnelmaltaan päinvastaisia popkappaleita. Myös Stephen Thomas Erlewine kummasteli Reedin työtä ja sanoi albumin vain sivunneen sarjaa. Se muistutti hänestä enemmän Jason Derulon musiikkia ja ainoat viittaukset sarjaan tuntuivat olleen kappaleiden sanoissa. === Arvostelut === * AllMusic: * Pitchfork: 3.7/10 == Kappaleet == # # # # # # # # # # # # # # == Singlet == === Promootiosinglet === * ”Kingdom of One” (Maren Morris, 2019) * ”Nightshade” (The Lumineers, 2019) == Lähteet == Luokka:Game of Thrones Luokka:Vuoden 2019 soundtrackit
Ida Blom

Ida Clara Blom (o.s. Bonnevie; 20. tammikuuta 1931 Gentofte, Tanska – 26. marraskuuta 2016Minneord Ida Blom 1931–2016. Universitetet i Bergen. Web Archive 2016. Viitattu 17.4.2020.) oli norjalainen historioitsija Bergenin yliopistossa vuosina 1985–2001. Tanskalaissyntyinen Ida Blom tuli Norjaan ja Bergeniin vastasyntyneenä vuonna 1954. Hän kuului ensimmäiseen opiskelijaryhmään, kun historiasta tuli Bergenissä yliopistollinen oppiaine vuonna 1957. Hänen tohtorinväitöksensä vuonna 1972 käsitteli Grönlantia. Hänen kiinnostuksensa naisten historiaan johti vähitellen naishistorian kohottamiseen opetus- ja tutkimusalueeksi Bergenissä. Hän loi yhteyksiä samanhenkisiin tutkijoihin muun muassa perustamalla kansainvälisen naishistorian tutkimuksen federaation (IFRWH) ja oli sen puheenjohtajana vuosina 1987–1995. Ida Blomin tuotanto on laaja. Naisten ja sukupuolen historiasta tuli merkittävä ala, jolle hän antoi merkittävän panoksen sekä teoreettisesti että levittäessään aiheen tuntemusta. Sukupuolinäkökulman hän otti perusperspektiiviksi, kun hän tutki sosiaalihistoriaa, nationalismia, hyvinvointihistoriaa tai terveys- ja sairaushistoriaa, josta tuli hänen viimeinen pääaiheensa. 1970-luvulla hän perehtyi ehkä kaikkein perustavimpaan muutokseen naisten elämässä, kykyyn päättää itse omasta lisääntymisestään. Teos Barnebegrensning (1980) oli ensimmäinen laaja tutkimus aiheesta. Hän oli Cappelenin suuren naishistorian (1985) toimittajana ja kirjoittajana. Hänen viimeinen kirjansa Medicine, morality and political culture ilmestyi vuonna 2012. Ida Blom oli Norjan tiedeakatemian historiaryhmän jäsen.Gruppe 1: Historie. Det Norske Videnskaps-Akademi. Web Archive 2015. Viitattu 17.4.2020. Hän kuului myös Norjan Kuninkaalliseen kirjallisuus-, historia- ja antikviteettiakatemiaan. Hän sai vuonna 1992 norjalaisen Brage-palkinnon toimittamastaan teoksesta Cappelens kvinnehistorie. Hän oli American Historical Associationin kunniajäsen vuodesta 2006 ja Kööpenhaminan yliopiston kunniatohtori. ==Julkaisuja== * Nasjonal reisning : pressgruppepolitikk i Grønlandsspørsmålet 1921-31 (1972, tohtorinväitöskirja) * Barnebegrensning (1980) * “Den haarde dyst” (1988) * Kvinder fra urtid til nutid (1992, päätoimittaja) * Det er forskjell på folk - nå som før (1993) * Kjønnsroller og likestilling (1993) * Feberens ville rose (1998) * Kvinnor i västvärlden från renässans till nutid (2006, Sølvi Sognerin ja Bente Rosenbeckin kanssa) * Medicine, morality and political culture. Legislation on venereal disease in five Northern European countries, c.1870-c.1995 (2012) ==Lähteet== Luokka:Norjalaiset historioitsijat Luokka:Norjalaiset professorit Luokka:Bergenin yliopiston professorit Luokka:Vuonna 1931 syntyneet Luokka:Vuonna 2016 kuolleet
Iso sika

Iso sika on lähinnä Inkerissä esiintynyt muunnelma kalevalaisen kansanrunouden isosta härästä. On myös mahdollista, että tarinat ovat alkujaan olleet erilliset ja sekoittuneet vasta myöhemmin. Kummassakin runossa esiintyy valtava eläin, jota yritetään tappaa. Ison härän runossa teurastajana on Virokannas, Ison sian runossa puolestaan Ukko ylijumala; kummassakin runossa teurastaja pakenee puuhun. Jälkimmäisessä hän uhoaa: Ison sian runon toisintoja on kerätty pääasiassa Inkeristä, mutta eräitä myös Vermlannista (SKVR:VII5 341 – 344), mikä viittaa runon olleen mahdollisesti aiemmin laajemmalle levinnyt. Ison sian runo alkaa tavallisesti sillä, että "Lauri poika lappalainen / Möi maansa, söi elonsa, / Itse rengiksi rupesi." Palkakseen hän otti pieniä porsaita, joista yksi kasvoi tavattoman suureksi.http://dbgw.finlit.fi/skvr/teksti.php?id=skvr06164290 == Lähteet == Luokka:Suomalaiset jumalat ja taruolennot Luokka:Suomalainen kansanrunous
Luettelo Sveitsin keskiaikaisista kaupungeista

Tämä on luettelo Sveitsin keskiaikaisista kaupungeista. Luettelo perustuu Sveitsin historiallisen tietosanakirjan artikkeliluokitteluun, jonka mukaan kaupunkeja on 160.. == Keskiaikaiset kaupungit aakkosjärjestyksessä == * Aarau * Aarberg * Aarburg * Aigle * Altreu * Altstätten * Arbon * Arconciel (kunta) * Arconciel (Herrschaft) * Ascona * Aubonne * Avenches * Baden * Basel * Bavois * Bellinzona * Belmont-sur-Yverdon * Bercher * Bern * Biel * Bischofszell * Bonneville, La * Boudry * Bourg-Saint-Pierre * Bourjod * Bremgarten * Brig * Brugg * Bülach * Bulle * Burgdorf * Bürglen * Châtel- Saint-Denis * Chur * Clées, Les * Conthey * Coppet * Corbières * Cossonay * Cudrefin * Cully * Delémont * Diessenhofen * Dommartin * Echallens * Eglisau * Elgg * Eschenbach * Estavayer-le-Lac * Font * Frauenfeld * Fribourg * Fridau * Geneve * Glanzenberg * Grandcour * Grandson * Greifensee * Greyerz * Grüningen * Hermance * Huttwil * Ilanz * Illens * Isle, L' * Jussy * Kaiserstuhl * Klingnau * Klus * Kyburg * Landeron, Le * Laufen * Laufenburg * Laupen * Lausanne * Lenzburg * Leuk * Lichtensteig * Liestal * Locarno * Lucens * Lugano * Lutry * Luzern * Maienfeld * Martigny * Maschwanden * Meienberg * Mellingen * Monthey * Montricher * Morges * Moudon * Murten * Neuchâtel * Neunkirch * Neuveville, La * Nidau * Nugerol * Nyon * Olten * Orbe * Orsières * Palézieux * Payerne * Pont-en-Ogoz * Pruntrut * Rapperswil * Regensberg * Rheinau * Rheineck * Rheinfelden * Rolle * Romainmôtier * Romont * Rothenburg * Rue * Saillon * Saint-Cergue * Sainte-Croix * Saint-Maurice * Saint-Prex * Sargans * Sarraz, La * Schaffhausen * Schwarzenbach * Sembrancher * Sempach * Sion * Solothurn * St. Gallen * Steckborn * Stein am Rhein * Surpierre * Sursee * Thun * La Tour-de-Peilz * La Tour-de-Trême * Unterseen * Uznach * Valangin * Vaulruz * Versoix * Vevey * Villarzel * Villeneuve * Visp * Vuippens * Walenstadt * Wangen an der Aare * Weesen * Werdenberg * Wiedlisbach * Wil * Willisau * Winterthur * Yverdon-les-Bains * Zofingen * Zug * Zürich ==Lähteet== Sveitsin kaupungit * Luokka:Luettelot Sveitsistä
Resilienssi

Resilienssi (kriisinkestävyysResilienssi eli kriisinkestävyys. Kielikello.fi 4/2021. Viitattu 25.3.2022.) tarkoittaa psykologiassa hyvinvointia ylläpitävää kapasiteettia, jonka avulla pystyy murtumatta selviytymään ja palautumaan vastoinkäymisistä ja kuormittavista tilanteista. Resilienssiin vaikuttavat: *kasvatus *yksilön biologiset ominaisuudet *yksilön omat kokemukset *lähipiiristä ja ympäristöstä kumpuavat myönteiset ja haitalliset tekijät. Resilienssi-käsite on vastaavassa, vastustuskyvyn, toimintakyvyn säilyttämisen ja oppivan mukautumisen merkityksessä käytössä myös monilla muilla tieteenaloilla. Siitä on tullut tärkeä turvallisuuspoliittinen käsite.Kokonaisresilienssi ja turvallisuus: tasot, prosessit ja arviointi. Valtioneuvosto 2019. ==Lähteet== Luokka:Kliininen psykologia Luokka:Psykiatria Luokka:Persoonallisuuspsykologia Luokka:Elämäntaito
God (yhtye)

Groove Over Dose (tunnetaan paremmin akronyymillä god (kor. 지오디)) on korealainen viisihenkinen yhtye, joka teki debyyttinsä vuonna 1999. Yhtye tunnetaan R&B-; ja rap-musiikkia yhdistelevästä tyylistään ja tarinoita kertovista lyriikoistaan. Yhtyeen kappaleet ovat laajasti tunnettuja kotimaassaan. Heidän suosituimpia kappaleitaan ovat muun muassa 어머님께 (suom. ”Äidille”), 길 (suom. ”Tie”) ja 거짓말 (suom. ”Valheet”). Yhtyeeseen kuuluvat Park Joon-Hyung, Yoon Kye-Sang, Danny Ahn, Son Ho-Young ja Kim Tae-Woo. Yoon Kyesang jätti yhtyeen vuonna 2004 ja jäljellejäänyt nelikko jäi tauolle alkuvuodesta 2006. Vuonna 2014 yhtye teki comebackin alkuperäisellä kokoonpanolla. Luokka:Eteläkorealaiset popyhtyeet
Pyjamakatit

Pyjamakatit on 2 - 4 pelaajan lautapeli, jonka on valmistanut Tactic Games Oy Tactic-brändin alla. Pelin tavoitteena on auttaa kissoja riisumaan ylimääräiset vaatekerrokset heidän päältä pois. Katit kiertää pelilautaa ja poistaa ylimääräisiä pyjamakerroksia pos päältä pelisi edetessä. Yhdistä oikeat muodot, värit ja kuviot, ja voit voittaa pelin. Tämä peli sopii hyvin myös perheen pienemmille pelaajille. == Pelitiedot == * Pelaajia: 2 - 4 pelaajaa * Suositusikä: 3 - 8-vuotiaille * Pelin kesto: 20+ minuuttia == Peliin kuuluvat osat == * 24 pyjamapaitaa * 24 housut * 1 pelilauta * 1 Mattikatti-hahmo + muovijalusta * 1 arpakuutio * peliohjeet == Peliohjeet == === Pelin tavoite === Hassut katit pukivat liian monta vaatekertaa päällensä, ja nyt niillä on aivan liian kuuma! Sinun tehtävänäsi on yrittää riisua ylimääräiset pyjamakerrokset katiltasi, jotta sillä olisi taas viileämpi olo. === Pelivalmistelut === # Valitse katti pelilaudan jostakin kulmasta. Tämä katti on nyt sinun omasi, joten istuudu sen lähelle. # Jaa pyjamapaidat ja -housut erikseen ja sekoita ne. # Jaa jokaiselle pelaajalle viisi pyjamapaitaa ja viidet pyjamahousut. Ylimääräiset pyjamapaidat ja –housut voit laittaa sivuun, sillä niitä ei tarvita pelissä. # Pue kattisi päälle saamasi pyjamapaidat ja -housut haluamassasi järjestyksessä. Huomaat, että katillasi on nyt yllään paljon kirjavia, epäsopivia vaatteita. # Laita Mattikatti muovijalustaansa ja voit laittaa sen mihin tahansa pelilaudan ruutuun. # Nuorin pelaaja aloittaa pelin heittämällä arpakuutiota. === Pelin kulku === # Heitä arpakuutiota ja siirrä Mattikattia arpakuution silmäluvun mukaan myötäpäivään pelilaudalla. # HUOMIO! Nyt kaikki pelaavat yhtä aikaa! Katsokaa peliruutua, johon Mattikatti päätyi. Mikä kuvio ja mikä väri siinä on? Jos jonkun pelaajan päällimmäisessä pyjamapaidassa tai -housuparissa on sama väri tai kuvio, pelaaja saa ottaa pois vaatteen ja asettaa sen sivuun pelistä. # Jos poistetun vaatteen alta paljastuu toinen vaate, jonka muoto tai väri on sama kuin Mattikatin peliruudussa, saa sen myös poistaa pelistä! Jatka vaatteiden poistamista niin pitkään, kunnes vaatteen väri ja muoto ovat erilaiset kuin Mattikatin peliruudussa. # Heittovuoro päättyy, kun kaikki pelaajat ovat poistaneet sopivat pyjamavaatteet pelistä. Tämän jälkeen anna arpakuutio sinusta myötäpäivään olevalle pelaajalle. Nyt on hänen vuoronsa heittää arpakuutiota! Pelin voittaa ensimmäinen pelaaja, joka saa poistettua kaikki oman kattinsa pyjamavaatteet. == Lähteet == * Pyjamakatit pelin ohjeet Tactic. Viitattu 17.4.2020 === Viitteet === == Aiheesta muualla == * Pyjamakatit Tactic Gamesin sivuilla Luokka:Suomalaiset lautapelit Luokka:Tactic
Marko Haapapuro

Marko Tapio Haapapuro (s. 8. toukokuuta 2005 Kolari) on suomalainen harmonikansoittaja. Hän on soittanut aktiivisesti vuodesta 2011 alkaen. Ensimmäinen esiintyminen hänellä oli 1.1.2012. Hän on voittanut kuusi kertaa Veikko Ahvenainen -harmonikkakilpailun oman sarjansa, sekä osallistunut Suomen Pelimannimestaruuskisoihin menestyksellä, 3. sija (2016), 1. sija (2017), 2. sija (2019). Haapapuro osallistui kesällä 2022 Kultainen Harmonikka -harmonikkakilpailuun tullen kolmannelle sijalle. Haapapuro on tehnyt oman CD- levyn, joka äänitettiin marraskuussa 2018. Levy ilmestyi vuoden 2019 keväällä. Haapapuroa opettaa harmonikansoiton opettaja Tapani Haapasaari. Levyprosessissa ja soitossa Haapapuroa on myös opastanut ja auttanut harmonikkataiteilija Veikko Ahvenainen. == Lähteet == Luokka:Suomalaiset harmonikansoittajat Luokka:Vuonna 2005 syntyneet Luokka:Elävät henkilöt
Kaskasseppä

Kaskasseppä (Psilopogon pyrolophus) on tukaaneihin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Kaskasseppä voi kasvaa 26–29 cm pitkäksi. Sukupuolet muistuttavat toisiaan ulkonäöltään. Kaskassepän päälaki on ruskehtavan punainen ja otsa musta ja niitä erottaa valkoinen juova. Nokan tyvessä on musta oranssikärkinen höyhentupsu. Lajin posket ja kurkku ovat harmaat ja rinnassa keltainen ja musta juova. Linnun vatsa on vaaleanvihreä ja selkä, siivet ja pyrstö hieman tummemman vihreät. Kaskassepän nokka on pitkähkö, tukevahko ja vihertävänkeltainen. ==Levinneisyys ja elinympäristö== Kaskasseppää tavataan Malesiasta ja Indonesiasta Jaavan saarelta sekä mahdollisesti Thaimaasta. Lajin elinympäristöä ovat kosteat vuoristometsät yli 800 m korkeudessa ja metsien reunamaat. Linnun ravintoa ovat hedelmät, erityisesti viikunat, mutta se voi syödä myös hyönteisiä. Kaskassepän pesimäkausi kestää tammikuusta syyskuulle. ==Lähteet== Luokka:Tukaanit (heimo)
SkyWheel Helsinki

SkyWheel Helsinki on Helsingin Katajanokalla sijaitseva Suomen suurin maailmanpyörä. Sen korkeus on 40 metriä ja eräässä sen vaunuista sijaitsee SkySauna, joka on maailman tiettävästi ainut maailmanpyörässä sijaitseva sauna. Maailmanpyörän omistaa ja sitä operoi SkyWheel Helsinki Oy. SkyWheel Helsinki avattiin vuonna 2014 ja sen nimi oli alun perin Finnair SkyWheel. Maailmanpyörän on suunnitellut ja rakentanut hollantilainen Dutch Wheels -yritys. Vaunuja maailmanpyörässä on 30, ja maailmanpyörää voi käyttää vuoden ympäri. Yksi kierros kestää noin 12 minuuttia. ==Lähteet== == Aiheesta muualla == Luokka:Helsingin nähtävyydet Luokka:Helsingin rakennukset ja rakennelmat Luokka:Katajanokka Luokka:Maailmanpyörät
Sun Is Shining

Sun Is Shining on ruotsalaisen DJ-tuottajaduo Axwell & Ingrosson kappale. Sen julkaisi Def Jam Recordings duon More Than You Know -debyyttistudioalbumin neljäntenä singlenä 12. kesäkuuta 2015. Kappaleen ovat sanoittaneet Sebastian Ingrosso, Salem Al Fakir, Axel Hedfors ja Vincent Pontare. Kappaleen tuotannosta vastasivat puolestaan Sebastian Ingrosso ja Axel Hedfors. Kappaleelle on toteutettu myös musiikkivideo, joka julkaistiin singlen julkaisupäivänä. Video kuvattiin Belgian Antwerpenissa. Kappaletta käytettiin H&M;:n kesän 2015 uimapukumallistoa esittelevässä mainoksessa, jolla nähtiin malleina Adriana Lima, Doutchen Kroes, Natasha Poly ja Joan Smalls. "Sun Is Shining" oli julkaisunsa jälkeen kaupallinen menestys, sen päästyä singlelistalle 16 eri valtiossa joista kahdeksassa se pääsi kymmenen parhaan joukkoon. ==Lähteet== Luokka:Vuoden 2015 kappaleet Luokka:Ruotsalaiset musiikkikappaleet
Inger Elisabeth Hansen

Inger Elisabeth Hansen (s. 20. huhtikuuta 1950 Oslo) on norjalainen runoilija ja kirjallisuuden kääntäjä. Inger Elisabeth Hansen. Store norske leksikon. Viitattu 22.1.2024. Hansen on opettanut espanjankielistä kirjallisuutta Oslon yliopistossa. Hän on ollut Norjan kirjailijayhdistyksen puheenjohtaja ja sen kirjallisen toimikunnan jäsen. Inger Elisabeth Hansen on naimisissa runoilijan Torgeir Schjervenin kanssa. Hän debytoi runokokoelmalla Det er nå det er like før (1976), jota seurasi Klodedikt (1979). Syntaksirikkomukset ovat keskeisiä elementtejä Hansenin runollisessa ilmaisussa. Palkituin hänen runokokoelmistaan on Trask. Forflytninger i tidas skitne fylde, jonka perusteella runoilija palkittiin Brage-palkinnolla vuonna 2003. ==Omat teokset== *Det er nå det er like før. (Runoja, 1976) *Klodedikt. (Runoja, 1979) *Hablabaror. Munnenes bok. (Runoja, 1983) *Dobbel dame mot løvenes ørken. (Runoja, 1986) *Pinlige historier. (Proosaa, 1991) *Hugo og de tre som forsvant (medforfatter). (Lastenkirja, 1992) *I rosen. (Runoja, 1993) *Det brente hjertet (medforfatter). (Runoja, 1999) *Fraværsdokumenter. (Runoja, Aschehoug, 2000) *Blindsoner. (Esseitä, Aschehoug, 2003) *Trask. Forflytninger i tidas skitne fylde. (Runoja, Aschehoug, 2003) *5 x Hansen. Dikt i utvalg. (Runoja, Aschehoug, 2004) ==Käännökset== *Vicente Aleixandre: Undergang eller kjærlighet. (Gjendiktning, 1978) *Märta Tikkanen: Århundrets kjærlighetssaga. (Gjendiktning, 1979) *Rafael Alberti: Engler i gatene. (Gjendiktning, 1980) *Märta Tikkanen: Mørket som gir gleden dyp. (Gjendiktning, 1981) *Juan Gelman: Bein og bebudelser. (Gjendiktning, 1989) *Rosario Castellanos: Brukne negler. (Gjendiktning, Cappelen, 2001) *Julia de Burgos: Blå, klar. (Gjendiktning, 2005) *César Vallejo: Menneskelige dikt. (Gjendiktning, Aschehoug, 2007) ==Lähteet== Luokka:Norjalaiset runoilijat Luokka:Vuonna 1950 syntyneet Luokka:Elävät henkilöt
Väinämöisen veljenpoika

Väinämöisen veljenpoika on savolaisen kansanrunoilijan Paavo Korhosen kirjoittama runo, joka sittemmin on levinnyt kuoharin sanoihin sekoittuneena loitsuna ympäri Suomea ja Karjalaa. Runossa päähenkilö "Väinämöisen veljenpoika", joka ei lainkaan esiinny alkuperäisissä kansanrunoissa, ottaa kuusesta oravan ja vie sen talliinsa. Kolmen vuoden ruokinnan jälkeen orava kasvaa oriiksi, vaikkakin kaviot jäävät pieniksi. Myöhemmin Väinämöisen veljenpoika ajaa oriilla Lappiin ja kaataa "Lapin kammiot kumohon". Tämä piirre on todennäköisesti lainaa Hiiden hirven hiihdännästä. Sittemmin päähenkilö vaihtaa hevosen peuraan, jota ei osaa ajaa, ja lyö päänsä kiveen. Hevosen saanut Vipulan Liisa saa tiedon asiasta, etsii Väinämöisen veljenpojan ja herättää tämän henkiin. Tämä muistuttaa Kalevalan ja kansanrunojen kertomusta Lemminkäisen henkiinherättämisestä. Myöhemmin Väinämöisen veljenpoika järjestää juhlat ja rakentaa Lappiin ensimmäisen uudisasutuksen.http://www.gutenberg.org/files/24638/24638-8.txt Eräässä kansan suuhun levinneessä toisinnossa runon loppuun on sekoittunut ainesta Kilpakosinnastahttp://dbgw.finlit.fi/skvr/teksti.php?id=skvr06107570; toisessa se on puolestaan liitetty Väinämöisen tuomion loppuun.http://dbgw.finlit.fi/skvr/teksti.php?id=skvr01106940 == Lähteet == Luokka:Suomalainen kansanrunous
Axwell & Ingrosso

Axwell & Ingrosso (tyylitelty muotoon Axwell Λ Ingrosso) on ruotsalainen DJ- tuottajaduo, joka koostuu Swedish House Mafian kahdesta jäsenestä, Axwellista ja Sebastian Ingrossosta. Duon ensiesiintyminen tapahtui Governors Ball Music Festival -tapahtumassa New Yorkissa kesäkuussa 2014. Ennen tauolle jäämistä "Axwell & Ingrosso" sijoittui jokaisena toimintavuotenaan DJ Magazinen top 100 DJs -listan viidenkymmenen parhaan joukkoon, parhaimman sijoituksen ollessa vuonna 2016 saavutettu sija 16. Lisäksi he ovat olleet kolmesti ehdolla ja kerran voittaneet Grammis-palkinnon. Voitto tuli vuonna 2018 kappaleille "More Than You Know" ja "I Love You" kategoriassa "Paras elektroninen/tanssikappale". ==Diskografia== ====Albumit==== * More Than You Know (2017) ====Singlet==== * Something New (2014) * On My Way (2015) * Can't Hold Us Down (2015) * Sun Is Shining (2015) * This Time (2015) * Dream Bigger (2016) * Thinking About You (2016) * I Love You (2017) * Renegade (2017) * More Than You Know (2017) * Dreamer (2017) * Dancing Alone (mukana RØMANS) (2018) ====Promootiosinglet==== * We Come, We Rave, We Love (2014) * Dream Bigger (2015) ==Lähteet== Luokka:Elävät henkilöt Luokka:Ruotsalaiset DJ:t Luokka:Ruotsalaiset lauluntekijät Luokka:Ruotsalaiset musiikkituottajat Luokka:Ruotsalaiset house-yhtyeet Luokka:Ruotsalaiset duot Luokka:Ruotsalaiset elektronisen musiikin artistit
Without You (David Guettan kappale)

Without You on ranskalaisen DJ-tuottaja David Guettan kappale, jolla vierailee myös yhdysvaltalaislaulaja Usher. Se julkaistiin Guettan viidennen, Nothing but the Beat-studioalbumin kolmantena singlenä 29. syyskuuta 2011. Kappale saavutti neljännen sijan Billboard Hot 100-listalla, joka oli hänen kolmas kymmenen parhaan joukkoon kyseisellä listalla päätynyt single kappaleiden "Club Can’t Handle Me" ja "Sexy Bitch" jälkeen. Marraskuussa 2013 kappaletta oli myyty Yhdysvalloissa yhteensä 2 684 000 kopiota. "Without You" oli kaupallinen menestys myös monissa muissa valtioissa, sen päästyä singlelistan ensimmäiselle sijalle Alankomaissa ja Slovakiassa. Lisäksi se pääsi listan viiden parhaan joukkoon 15 muussa valtiossa. Kappaleelle on toteutettu myös musiikkivideo, joka julkaistiin 14. lokakuuta 2011. Video kuvattiin Portugalissa sijaitsevalla rannalla heinäkuussa 2011. Videolla nähdään ensin kohtauksia lukuisista juhlista Thaimaassa, Yhdysvalloissa, Brasiliassa, Etelä- Afrikassa, sekä monissa muissa lukuisissa kohteissa. Yhtäkkiä mantereet alkavat liikkumaan ja jokaisen mantereen yhdyttyä toisiinsa kaikkien mantereiden juhlaväet kohtaavat toisensa sekä muodostavat yhden ison juhlan. Videolla näkyy myös kohtauksia Usherista laulamassa Rio de Janeirossa sijaitsevalta rannalta napatun taustakuvan edessä. ==Lähteet== Luokka:Vuoden 2011 kappaleet Luokka:David Guettan kappaleet Luokka:Usherin kappaleet
Little Bad Girl

Little Bad Girl on ranskalaisen DJ-tuottaja David Guettan kappale, jolla vierailevat myös brittiläisartisti Taio Cruz sekä yhdysvaltalaisräppäri Ludacris. Sen julkaisi Virgin Records Guettan viidennen, Nothing but the Beat- studioalbumin toisena singlenä 27. kesäkuuta 2011. Kappale ilmaantui myöhemmin myös Cruzin kolmannelle, TY.O-studioalbumille. Kaikki kolme sanoittivat kappaleen yhdessä Frédéric Riestererin ja Giorgio Tuinfortin kanssa, jotka myös tuottivat kappaleen yhdessä Guettan sekä Black Rawn kanssa. Tämä on ensimmäinen kahdesta Cruzin ja Guettan yhteisprojektista, toisen ollessa Guettan kappaleen "Without You" sanoittaminen. Tämä on myös ensimmäinen kahdesta Ludacrisin ja Guettan yhteisprojektista, heidän tehtyä yhteistyötä toiseen kertaan vuonna 2012 julkaistun kappaleen "Rest of My Life" parissa. Tämä on Ludacrisin ja Cruzin toinen yhteinen projekti, Ludacrisin oltua mukana Cruzin kappaleen "Break Your Heart" Yhdysvalloissa julkaistulla versiolla. ==Lähteet== Luokka:Vuoden 2011 kappaleet Luokka:David Guettan kappaleet Luokka:Taio Cruzin kappaleet Luokka:Ludacrisin kappaleet
Versus populum

Versus populum on liturginen termi, joka tarkoittaa sitä, että pappi johtaessaan messua seisoo kuorissa vapaasti seisovan, ”pöytäalttarin” takana, kasvot seurakuntaan päin. Versus populum on latinaa ja tarkoittaa kansaan päin. Tällöin kirkon alttari on irti kirkon päätyseinästä, jolloin pappi on alttarin takana kasvot sekä alttariin että seurakuntaan päin. Tapa viettää messu versus populum sai alkunsa Vatikaanin toisen kirkolliskokouksen (1962–1965) päätöksellä. Versus populum -viettotapa levisi nopeasti muihinkin läntisiin kirkkoihin ja tapa korvasi aikaisemman tavan viettää messua ad orientem (versus orientem). Tämä uudistus tuli Suomeen ja Suomen evankelis- luterilaiseen kirkkoon Ruotsin kautta 1970-luvun alkupuolella. Silloin kun alttari on keskemmällä kuorissa ja irti seinästä, pappi johtaa alttarin äärellä ollessaan jumalanpalvelusta aina kirkkokansaan päin. Tosin usein menetellään siten, että pappi on alttarin takana vain ehtoollisosan aikana ja johtaa jumalanpalvelusta kuorista tai ambon ääreltä. Sanajumalanpalvelus voidaan johtaa kokonaan kuorista tai ambon ääreltä ilman, että pappi on alttarin äärellä tai sen takana. Poikkeuksen tekevät kirkolliset toimitukset. Esimerkiksi avioliittoon vihkimisessä on luontevaa, että pappi ei ole alttarin takana, vaan asettuu mahdollisimman lähelle vihkiparia. Tällöin rukoukset voidaan lukea kasvot kohti alttaria, mikäli se äänentoiston puolesta on mahdollista. == Lähteet == == Aiheesta muualla == Luokka:Jumalanpalvelukset Luokka:Messu
Säteilykemia

Säteilykemia tutkii kemiaa, joka liittyy ionisoivan säteilyn vaikutuksiin aineessa. Säteilykemiaa hyödynnetään esimerkiksi ydinvoimaloiden toiminnan tutkimuksessa, ruoan steriloinnissa ja lääketieteessä esimerkiksi sädehoidoissa. Säteilykemiaa ei pidä sekoittaa valokemiaan. Säteilykemia eroaa radiokemiasta siinä, että aineen johon säteilyä kohdistetaan, ei tarvitse itsessään olla radioaktiivista. ==Lähteet== Luokka:Kemia Luokka:Ydinfysiikka Luokka:Radioaktiivisuus
Väinämöisen soitto (Pekka Halonen)

Väinämöisen soitto on Pekka Halosen vuonna 1897 tilaustyönä valmistunut maalaus. Helsinkiläinen kauppias Salomon Vuorio tilasi vuonna 1896 Pekka Haloselta, Väinö Blomstedtiltä ja Akseli Gallen-Kallelalta Kalevala-aiheisia maalauksia ruokasalinsa koristeeksi. Tilauksen aiheista Sammon taonta ja Sammon ryöstö vastasi Blomstedt, aiheesta Sammon puolustus Gallen-Kallela ja aiheista Väinämöisen soitto ja Lemminkäisen lähtö saaresta Halonen. Teosten pohjakankaana käytettiin karkeakudoksista pellavaa ja tekniikaksi valikoitui tempera, jonka öljyväri oli syrjäyttänyt 1400-luvulla renessanssin aikoihin. == Lähteet == Luokka:Pekka Halosen maalaukset Luokka:Kalevala taiteessa
Viulunsoittaja

Viulunsoittaja on Pekka Halosen vuonna 1900 valmistunut maalaus, jonka omistaa Alfred Kordelinin säätiö. Taulu on maalattu öljyväreillä kankaalle. Taulu syntyi vuonna 1899 Sortavalassa Karttulan Riuttalan erämaamaisemissa, jossa Halonen oli perheineen. Mallina taiteilijalla oli hänen 17-vuotias veljensä, viulisti Heikki Halonen, joka oli toiminut mallina aiemminkin. == Lähteet == == Aiheesta muualla == * * Luokka:Realistiset maalaukset Luokka:Pekka Halosen maalaukset
Bad Brainsin diskografia

Bad Brains on yhdysvaltalainen vuonna 1977 perustettu punk- ja reggae-yhtye, joka oli suosionsa huipulla 1980-luvulla. ==Studioalbumit== * * * * * * * * * ==Livealbumit== * * * * * ==Kokoelmat== * * * ==EP:t== * * * * ==Singlet== * Pay to Cum/Stay Close to Me (1980) ==Musiikkivideot== * "I Against I" (1986) * "Hired Gun" (1986) * "Soul Craft" (1989) * "Rise" (1993) * "God of Love" (1995) * "Give Thanks and Praises/Jah Love" (2007) * "Ragga Dub (Perro Bravo Remix)" feat. Angelo Moore (2013) Luokka:Diskografiat